section_heading: Povijest
paragraph_text: Nakon toga grad je postao baza pirata iz plemena Sakalava koji su iz te odlične prirodne luke kretali na obližnje otoke i afričku obalu u potrazi za robovima. Još od početka 19. stoljeća američki brodovi počeli su rabiti luku kao bazu za trgovinu s istočnom obalom Afrike i Zanzibarom, što je trajalo sve do 1845. kad je malegaška kraljica Ranavalona I. zabranila trgovinu s Amerikancima koja je obnovljena tek nakon 1861. kad je vlast u zemlji preuzeo kralj Radama II.